title: لموسوعة لبريطانية
text: لموسوعة لبريطانية (ب لّاتينية Encyclopædia Britannica) هيّا موسوعة كاتصدر ب نّݣليزية، ؤ كاتّعتابر أقدم موسوعة ب هاد لّوغة. كاتعرض مجموعة د لمواضيع لمعرفية مليستية ب ترتيب ألفبائي، ؤ بدات كاتخرج ف 1768 ف إدينبرا ف سكوطلاندا. لموسوعة عتامدات من لبدية على حرايفيا ف كلا ضومين، زيادة على لكتاتبيا لي كيألّفو مقالاتها. لموسوعة كاتّراجع بشكل مستامر باش تحسّن لجودة د لأسلوب ؤ دّقة د لمعلومات ديالها، ؤ كيخرجو منها نوساخ جداد بشكل مداوم باش يعكسو تّطور د لمعرفة لبشرية. نّسخة لّولة ديالها خرجات على 3 د لݣزوات مابين 1768 ؤ 1771، ب مجموع د 2500 صفحة.